2017 के श्रीलंका दौरे के बाद से भारतीय टीम प्रबंधन ने वनडे मैचों में चौथे क्रम के लिए सात बल्लेबाजों को आजमाया. वेस्टइंडीज के खिलाफ पांच मैचों की मौजूदा वनडे सीरीज में अंबाती रायुडू को इस काम के लिए चुना गया. रायुडू ने सोमवार को मुंबई में वेस्टइंडीज के खिलाफ चौथे वनडे मैच में इसे साबित भी कर दिखाया. रायुडू ने शतक लगाकर भारत को रिकॉर्ड स्कोर तक पहुंचाने में अहम भूमिका निभाई. वर्ल्ड कप 2019 में आखिर कौन होगा नंबर चार का बल्लेबाज? आखिरकार इस सवाल का जवाब टीम इंडिया को मिल ही गया.